Comença la licitació de l’IES Nº 5
27 de desembre 2019

![](/media/z5pfi0fh/10_56-image006_cuerpo.jpg)  
  

L’Ajuntament de Sagunt ha posat en marxa la licitació per a la construcció de l’Institut d’Educació Secundària Nº 5, que s’ubicarà en el solar que dona al carrer Periodista Azzati i a l’avinguda Arquitecte Alfredo Simón Gurumeta del Port de Sagunt. El Ple Ordinari celebrat este matí ha aprovat, per unanimitat, l’autorització de la despesa i els plecs de prescripcions tècniques i les clàusules administratives particulars que regiran la licitació i posterior adjudicació del contracte d’obres.

  

Este projecte, finançat per la Generalitat Valenciana a través del programa Edificant, compta amb un pressupost de licitació base de 9.922.326,84 € (IVA inclòs), dels quals s'ha autoritzat la despesa en dos anualitats, 3.968.930,74 € per a 2020, i 5.953.396,10 € per a 2021.

  

El termini d'execució de les obres serà de 20 mesos comptats a partir de la signatura de l'acta de comprovació del replanteig. Les obres consistiran en la construcció de 24 aules d'ESO, 8 aules de Batxillerat (branca de Ciències de la Naturalesa i de la Salut i branca d'Humanitats i Ciències Socials), un laboratori de Física i Química, una zona de joc de pilota valenciana, instal·lacions esportives i una cafeteria. El centre tindrà un accés principal pel carrer Juan Molinero. El projecte d’obres fou aprovat per la Junta de Govern Local del passat 29 de novembre.

​  

​

![](/media/33hj5sjn/10_56-image005_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/comença-la-licitació-de-l-ies-nº-5/ "Facebook")
*   [](http://twitter.com/share?url=https://aytosagunto.es/va/actualitat/comença-la-licitació-de-l-ies-nº-5/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comença-la-licitació-de-l-ies-nº-5/ "Linked In")
*   [](mailto:?body=https://aytosagunto.es/va/actualitat/comença-la-licitació-de-l-ies-nº-5/)